b'\n_START_ARTICLE_\nBurbonas\n_START_PARAGRAPH_\nBurbonas (angl. Bourbon whiskey), Kentukio viskis \xe2\x80\x93 viskio r\xc5\xab\xc5\xa1is gaminama JAV. Pavadinimas kil\xc4\x99s i\xc5\xa1 Kentukio valstijos Burbono apygardos (Bourbon County) pavadinimo._NEWLINE_Pagal JAV \xc4\xafstatymus, burbono sud\xc4\x97tyje turi b\xc5\xabti ne ma\xc5\xbeiau 51\xc2\xa0% kukur\xc5\xabz\xc5\xb3 (paprastai b\xc5\xabna apie 70\xc2\xa0%), likusi\xc4\x85 dal\xc4\xaf sudaro kvie\xc4\x8diai, rugiai ir mie\xc5\xbei\xc5\xb3 salyklas._NEWLINE_Prakti\xc5\xa1kai dauguma burbono r\xc5\xab\xc5\xa1i\xc5\xb3 brandinamos ketverius metus. Dauguma burbono r\xc5\xab\xc5\xa1i\xc5\xb3 gaminama JAV Kentukio valstijoje, nors ir kitose valstijos ar \xc5\xa1alyse gaminamas analogi\xc5\xa1kas viskis gali b\xc5\xabti vadinamas burbonu. Anks\xc4\x8diau burbonas gamintas Pensilvanijoje, Indianoje, Ohajuje, Tenesyje, Mis\xc5\xabryje ir Kanzase, Ilinojus burbono pagamindavo tiek pat kaip Kentukis. Dabar burbonas tebegaminamas Vird\xc5\xbeinijoje. _NEWLINE_Grynasis burbonas (angl. Straight bourbon) \xe2\x80\x93 gali b\xc5\xabti vadinamas g\xc4\x97rimas, ne ma\xc5\xbeiau kaip 2 metus brandintas \xc4\x85\xc5\xbeuolo statin\xc4\x97je.\n_START_SECTION_\nIstorija\n_START_PARAGRAPH_\nAmerikos u\xc5\xbekariavimo pionieriai, \xc4\xafsik\xc5\xabr\xc4\x99 Kentukyje, derlingoje \xc5\xbeem\xc4\x97je u\xc5\xbeaugindavo gaus\xc5\xb3 kukur\xc5\xabz\xc5\xb3 derli\xc5\xb3. Jacobas Beamas \xc4\xafsteig\xc4\x97 mal\xc5\xabn\xc4\x85 ir u\xc5\xbe savo paslaugas pra\xc5\xa1ydavo atseik\xc4\x97ti dal\xc4\xaf kukur\xc5\xabz\xc5\xb3. Gaut\xc4\x85 u\xc5\xbemokest\xc4\xaf jis panaudodavo gaminti namuose visk\xc4\xaf. J\xc4\xaf ragaudavo su \xc5\xa1eima ir draugais._NEWLINE_Tik po 1795 met\xc5\xb3 jo talent\xc4\x85 \xc4\xafvertinti gal\xc4\x97jo visi. Tuomet \xc4\xafkurdinta \xc4\xafmon\xc4\x97 yra viena seniausi\xc5\xb3 Jungtin\xc4\x97se Valstijose. "Jim Beam" gamykla gal\xc4\x97t\xc5\xb3 b\xc5\xabti laikoma modernizacijos ir automatizacijos pavyzd\xc5\xbeiu. Ta\xc4\x8diau "Jim Beam" ragaujantys burboninio viskio m\xc4\x97g\xc4\x97jai gali b\xc5\xabti tikri, kad Jacobo Beamo vaikai\xc4\x8diai 200 met\xc5\xb3 saugojo ir i\xc5\xa1laik\xc4\x97 "Kentucky Straight Bourbon Whiskey" slapt\xc4\x85 gamybos formul\xc4\x99._NEWLINE_\xc5\xa0iuo metu distiliavimo meistru dirba Bookeris Noe \xe2\x80\x93 \xc4\xafk\xc5\xabr\xc4\x97jo ainis. B\xc5\xabsimas viskis yra supilamas \xc4\xaf naujas \xc4\x85\xc5\xbeuolo statines ir brandinamas ne ma\xc5\xbeiau kaip 4 metus.'